Ενορίες και ιερείς Μεσσήνης πριν το 1900 
Ἰωάννου Μπουγά 


Στις 19 Ιανουαρίου 2013 δημοσιεύθηκε στην Εφημερίδα Ελευθερία το εξαίρετο άρθρο του Ηλία Μπιτσάνη µε τίτλο: « 
Το Λιμοχώρι βυζαντινός οικισμός στη Μεσσήνη», στο οποίο γίνεται λόγος για ιερούς ναούς της πόλεως Μεσσήνης και 
ιδιαιτέρως για τον ναό του Αγίου Δημητρίου. 

Συμβάλλοντας στην προσπάθεια χρονολόγησης των ενοριακών ναών της Μεσσήνης, αλλά και στην εν γένει 
εκκλησιαστική ιστορία της πόλεως, καταθέτω τα παρακάτω όπως προκύπτουν από την µέχρι τώρα έρευνα σε 
ανέκδοτα χειρόγραφα, της Ιεράς Μητροπόλεως Μεσσηνίας. 

Κατά το έτος 1867 λειτουργούν στο Νησίον οι παρακάτω ενορίες µε τους αντίστοιχους ενοριακούς ναούς και 
εφηµερίους : 

α) Η ενορία του αγίου Δημητρίου, η οποία αποτελείται απὀ 380 οικογένειες και έχει 3 εφηµερίους: τον Αθανάσιον 
Βλαχάκην 71 ετών, ο οποίος χειροτονήθηκε το 1832, τον Κωνσταντίνον Πατρίκην 54 ετών, ο οποίος χειροτονήθηκε το 
1846, και τον Ανδρέα Μαυροειδή 52 ετών, ο οποίος χειροτονήθηκε το 1849. 

β) Η ενορία του Τιμίου Προδρόμου µε 360 οικογένειες και εφηµερίους: τον Αναστάσιο Καραντσά 61 ετών, ο οποίος 
χειροτονήθηκε το 1839 καιτον Σπυρίδωνα Μπουραντίνο 59 ετών, ο οποίος χειροτονήθηκε το 1857. 

γ) Η ενορία των Τριών Ιεραρχών µε 265 οικογένειες και εφηµμερίους τον Δημήτριο Ποδαρόπουλο 59 ετών, ο οποίος 
χειροτονήθηκε το 1834 και τον Ιωάννη Λαουτάρη, 49 ετών, ο οποίος χειροτονήθηκε το 186]. 

Στο µε αριθμ. πρωτ. 1838/1-4-1861 έγγραφο του βιβλίου πρωτοκόλλου της Αρχιεπισκοπής Μεσσηνίας καταγράφεται 
περίληψη εγγράφου του Δημοδιδασκάλου Ιωάννου Λαουτάρη: « δι’ αναφοράς του υποβάλλει προς ημάς αναφοράν των 
ενοριτών της ενορίας των Τριών Ιεραρχών Μεσσήνης δι’ ης αιτούνται να προχειρισθή ιερεύς». Το έγγραφο διαβιβάστηκε 
στην Ιερά Σύνοδο, η οποία στις 16-4-1861 (αριθμ. ΤΙρωτ. 1858) απαντά ότι πρέπει να συναφθεί συμβόλαιο ανάμεσα σ’ 
αυτόν και στους ενορίτες, και στις 51-5-1861 (αριθμ. πρωτ.)1887 η Σύνοδος ενέκρινε την χειροτονία. 

Όλοι οι παραπάνω ιερείς κατάγονται από το Νησίον πλην του Ιωάννη Λαουτάρη ο οποίος κατάγεται απὀ την νήσο 
Κέα. 


Για την ενορία των Τριών Ἱεραρχών Πρώτη αναφορά γίνεται στο Πρωτόκολλο εκδόσεως αδειών Γάμων της 
Αρχιεπισκοπής Μεσσηνίας όπου εμφαίνεται ὡς ναός τελέσεως γάμου ο ναός των Τριών Ιεραρχών στις 9-5-1853 , ο 


γάμος καταγραφεται ότι τελέσθηκε από τον ιερέα Γεώργιο. 
Από τα χειρόγραφα γίνεται φανερό ότι ανωτέρω ναοί στην Μεσσήνη Λειτουργούν ως ενοριακοί πρίν απὀ το έτος το 


έτος 1853. 

